《玉司山》
宋代·萧逵

涪翁笔下千钧重，赵尹胸中万里宽。
宝墨几年藏瑞气，新亭今日敞奇观。
翠屏远带斜阳淡，素练光涵夜月寒。
苔碧印文以事少，谩寻诗句立栏干。

作者简介：临江军新喻人，字景伯，一字静庵。萧燧子。孝宗淳熙十四年进士。历国子博士、起居舍人、给事中、权礼部尚书，官至太常卿。尝知贡举，于落卷中取真德秀，时称其知人。